[{"text_idx": "#000000", "text": "Liikumiso\u0303petajana olen to\u0308o\u0308tanud Lasteaias MARI u\u0308le 10 aasta. Selle aja jooksul olen lapsi o\u0303petades o\u0303ppinud, et hea liikumiso\u0303petaja teeb natuke rohkem, kui lihtsalt ra\u0308a\u0308gib lastele, mida neil tuleb teha. Olen pu\u0308u\u0308dnud olla oma sportliku ja tervisliku eluhoiakuga eeskujuks, et motiveerida lapsi tegutsema, ise kaasa tegutsedes ja ette na\u0308idates. Pu\u0308u\u0308an a\u0308ratada huvi ja entusiasmi nii, et lastel on kergem sisse elada tegevusse ja omandada o\u0303petatavat. Seega pean liikumistegevuses ta\u0308htsaks positiivsete liikumiskogemuste ja -harjumuste omandamist ma\u0308nguliselt, ilma surveta. Tunnen ro\u0303o\u0303mu lapsi o\u0303petades ja ise lastelt o\u0303ppides. Va\u0308ga su\u0308damela\u0308hedane on mulle o\u0303ueso\u0303pe ja loodusliikumine.\nLasteaias MARI on liikumistegevused ko\u0303igis kuues ru\u0308hmas kaks korda na\u0308dalas: neist u\u0308ks on aktiivne tegevus o\u0303ues ja teine sportlik tegevus saalis ehk nagu lapsed armastavad o\u0308elda ,,trenn.\u201c Naljatavalt on lapsed andud mulle kui liikumiso\u0303petajale ametinimetuseks ,,trennita\u0308di.\u201c Igal ru\u0308hmal on lisaks o\u0303ue- ja saalitegevusele plaanipa\u0308rane loodusliikumine. Liikumislusti jagub ko\u0303igile lastele. Lasteaia liikumistegevustes kasutan valdavalt Reggio Emilio pedagoogikat, mille vundamendiks on lapse loovus. Lapsed saavad ise oma o\u0303ppimisprotsessi suunata, neil on vo\u0303imalus liikuda la\u0308bi neile huvipakkuvate tegevuste ja ma\u0308ngude mitmeku\u0308lgsete vahenditega. Ma\u0308ngulised tegevused annavad positiivse energia ja edasise to\u0303uke lapse tervislikumale ja sportlikumale liikumisharjumuste kujunemisele. Positiivne o\u0303hkkond ja kaasahaarav tegevuste la\u0308biviimine aitab lastel sundimatult liikuda, neile ja\u0308a\u0308b vo\u0303imalus koos o\u0303petajaga leida u\u0308les just need tegevused, mis neile huvi pakuvad. Aktiivses liikumistegevuses on esikohal organismi karastamine ja tervise tugevdamine mitmeku\u0308lgsete erinevate tegevuste kaudu. See omakorda tugevdab su\u0308dame-veresoonkonda, arendab peamisi kehalisi vo\u0303imeid, vastupidavust, jo\u0303udu, kiirust, painduvust, osavust, lihaste elastsust ja liigeste liikuvust ja edendab tahtelisi omadusi.\nVa\u0308ikelaste liikumistegevustes pean oluliseks erinevaid liikumist toetavaid tegevusi: loovliikumine, varbavo\u0303imlemine, loodusliikumine ja ujumine."}, {"text_idx": "#000001", "text": "Kesksel kohal on liikumisma\u0308ng, millel on kokkulepitud reeglid, erinevad po\u0303hiliikumised, harjutused, tegevuse algus ja lo\u0303pp. Laps saab tegevustes kasutada oma loovust ja fantaasiat, luua seoseid teiste o\u0303ppevaldkondadega. Tavapa\u0308raselt olen ette planeerinud o\u0303petliku liikumisma\u0308ngu alguse ja juhin protsessi, mille ka\u0308igus koosto\u0308o\u0308s lastega valmib just selline tore liikumisma\u0308ng, mis lastele meeldib. Laste lemmikuks on kujunenud soojendusma\u0308ng ,,Pilditrenn,\u201c kus lapsed liiguvad saalis muusika saatel po\u0303randale laotatud harjutuskaartide vahel, kasutades eelnevalt kokkulepitud liikumisviise. Muusika vaibudes leiab laps omale pildiga harjutuskaardi ja sooritab sellel olevat harjutust. Lastele meeldivad va\u0308ga ka kullima\u0308ngud, mis on laste endi poolt va\u0308lja mo\u0303eldud. Na\u0308iteks ,,Kindakull ku\u0308kiga,\u201c kus pu\u0308u\u0308djal on ka\u0308es suured valged kindad, millega ta pu\u0308u\u0308ab teha pai eest a\u0308ra jooksjale, ka\u0308tte saades muutub viimane ku\u0308kitavaks kujuks. Kujust mo\u0308o\u0308da jooksev laps teeb kivikujule omakorda pai ja ma\u0308ng ja\u0308tkub."}, {"text_idx": "#000002", "text": "Varbavo\u0303imlemine on abiks laste tallalihaste ja ru\u0308hi tugevdamisel erinevate harjutuste toel. Funktsionaalselt ta\u0308iuslik po\u0308id on hea ru\u0308hi aluseks, seda vo\u0303ib vo\u0303rrelda kui maja vundamendiga, millele toetub keha kui mitmekorruseline maja."}, {"text_idx": "#000003", "text": "Tallalihaste no\u0303rkus vo\u0303ib tekitada lampjalgsust ja muutusi lapse ru\u0308his. La\u0308bi vo\u0303imlemise on vo\u0303imalik ennetada lampjalgsuse teket ning suunata ta\u0308helepanu sirgele ru\u0308hile. Varbavo\u0303imlemist saab ma\u0308nguliste vo\u0303tetega siduda erinevate valdkondade ja na\u0308dalateemadega."}, {"text_idx": "#000004", "text": "Samaaegselt on toetatud nii mo\u0303tlemine kui keskendusvo\u0303ime, sest harjutuste sooritamise ajal tuleb mo\u0303elda kaasa, mida varbad teevad, kuidas neid liigutada.\nLaste lemmik varbama\u0308ng on ,,Kass ja hiirekesed,\u201c kus lapsed istuvad toolidel (ringis, rivis, vabas asetuses), jalad ta\u0308istallaga maas, selg sirge, saateks o\u0303petaja jutuke: \u201eU\u0308lemisel korrusel elavad hiirekesed (so\u0303rmed liiguvad vastu po\u0303lvi), alumisel korrusel elavad hiirekesed (varbad liiguvad po\u0303randal). Nii nad lo\u0303busalt seal ma\u0308ngivad (lapsed liigutavad so\u0303rmi ja varbaid koos). Ja\u0308rsku tuleb kass ja hiirekesed la\u0308hevad urgu\u201c(lapsed panevad u\u0308he jala varbad teise jala tallavo\u0303lvi alla peitu, so\u0303rmed rusikasse).Varbama\u0308ngus ,,Sokikraana\u201c to\u0303stavad lapsed varvastega sokke. ,,Soki triikimise\u201c ma\u0308ngus on sokid lapse ees po\u0303randal, laps pu\u0308u\u0308ab varvastega sokid sirgeks siluda ja seeja\u0308rel asetada sokid varvastega to\u0303stes u\u0308ksteise peale."}, {"text_idx": "#000005", "text": "Loodusliikumine vo\u0303imaldab la\u0308bi viia mitmekesiseid po\u0303nevaid lo\u0303imitud tegevusi, katseid, vaatlusi, matku, jalgrattapa\u0308evi. Laps saab vo\u0303imaluse avastada looduse seaduspa\u0308rasusi ja kogeda keskkonnaso\u0303bralikku eluviisi. Po\u0303hiliikumisteks on maastiku- ja- orienteerumisma\u0308ngud, matkad, ra\u0308nnakud kodukoha parkidesse ja jo\u0303e a\u0308a\u0308rde. Ka\u0308ime looduses igal aastaajal, pole halba ilma kui on ilmastikule vastavad riided. Vaatleme looduse muutumist, avastame ja uurime loomade ja\u0308lgi. Lapsed ma\u0308rkavad u\u0308mbritsevat, oskavad suunamisel esitada ku\u0308simusi ma\u0308rgatu kohta, arutlevad vabalt na\u0308htu ja kuuldu u\u0308le. Ta\u0308helepanekud ma\u0308rgime vabas vormis matkapa\u0308evikusse. Matkade pikkused varieeruvad vastavalt vanusele. Pikim matk on olnud kopramatk. Ka\u0308isime lastega vaatamas jo\u0303e a\u0308a\u0308res kopraja\u0308lgi, kopra langetatud puid ja pesa. Po\u0303nev on olnud talvine mudamatk Kuningama\u0308ele, kus trotsides pori ronisime ma\u0308eno\u0303lvale."}, {"text_idx": "#000006", "text": "Ujumise algkursusel osalevad 6-7 aastased koolieelikud. Lasteaia ujumistegevuse eesma\u0308rgiks on veega kohanemine, veekartuse u\u0308letamine kasutades mitmesuguseid liikumisviise ja po\u0303nevaid ma\u0308nge. Vees olemine teeb lapse keha tugevamaks ning aitab kaitsta ku\u0308lmetushaiguste eest. Vees liikumine ja hingamine tugevdab su\u0308dant ja kopse, see on hea nii seljale, luudele kui ka liigestele. Paraneb lapse vastupidavus, laps ei va\u0308si nii kiiresti, samal ajal maandab see ka stressi ja rahustab lapsi. Ujumiskursuse lo\u0303puks liiguvad enamus lapsi vabalt vees. Meie ka\u0308ime ujumas Palamusel Nukitsamehe lasteaias, sest seal on ujumiseks suurepa\u0308rased tingimused. Ujulas on kasutusel po\u0303hjasu\u0308gavuse reguleerimise su\u0308steem. Su\u0308gavust saab turvaliselt muuta 25 sentimeetrist 155 sentimeetrini. Peale ujumist on lastel vo\u0303imalus end mo\u0303nusalt soojendada saunas ja pesta. Lapsed saavad pa\u0308ris iseseisvalt end pesta ja riietuda ning pakkida ko\u0303ik ujumise asjad kotti. Lisaks ujumisoskusele areneb lastel oskus iseenda eest hoolitseda."}, {"text_idx": "#000007", "text": "Liikumistegevuses on ta\u0308htis positiivsete liikumiskogemuste ja harjumuste omandamine ma\u0308nguliselt, so ilma surveta."}, {"text_idx": "#000008", "text": "Toredateks liikumist toetavateks tegevusteks on traditsioonilised u\u0308lelasteaialised spordipa\u0308evad, maastikuma\u0308ngud ja u\u0308hisu\u0308ritused koos lastevanematega.\nRo\u0303o\u0303m on lapsi o\u0303petada ja ise lastelt o\u0303ppida."}, {"text_idx": "#000012", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]